ฝ่ายสิ่งแวดล้อมและสุขาภิบาล ได้ตรวจสอบเรื่องร้องเรียนดังกล่าวในวันที่ 14 ก.พ. 2566 เวลา 15.30 น. พบว่ามีการจัดให้มีที่สูบบุหรี่ในตัวอาคารโบ๊เบ๊อพารทเม้นต์ เลขที่ 204-206 ถนนดำรงรักษ์ แขวงคลองมหานาค เขตป้อมปราบศัตรูพ่าย ที่ชั้นล่างโถงอาคาร เจ้าหน้าที่จึงปิดป้ายห้ามสูบบุหรี่ที่บริเวณเหนือจุดให้สูบบุหรี่ และนำถาดรองก้นบุหรี่ออก พร้อมนำป้ายสูบบุหรี่ออกจากบริเวณดังกล่าว และปิดป้ายห้ามสูบบุหรี่บริเวณประตูทางเข้าออกอพาร์ทเม้นต์ เนื่องจากตัวอาคารอยู่ในลักษณะเป็นสถานที่คุ้มครองสุขภาพของผู้ไม่สูบบุหรี่ ที่ไม่สามารถจัดให้มีที่สูบบุหรี่ได้ รวมทั้งรัศมี 5 เมตรจากทางเข้าออกอาคาร ทั้งนี้ได้โทรศัพท์แจ้งเจ้าของอพาร์ทเม้นต์ ให้ทราบข้อกฎหมายแล้ว และเจ้าของฯพร้อมยินดีปฏิบัติตามที่เจ้าหน้าที่ได้แนะนำไป จึงเห็นควรยุติเรื่องร้องเรียนกรณีนี้
ผู้ประกอบการหอพัก (โบ๊เบ๊อพาร์ตเมนต์) เลขที่204-6 ถนนดำรงรักษ์ แขวงมหานาค เขตป้อมปราบศัตรูพ่าย กรุงเทพฯ 10100 ไม่จัดให้เขตปลอดบุหรี่หรือเขตสูบบุหรี่มีสภาพและลักษณะตามที่กฎหมายกำหนด ตาม พ.ร.บ. ควบคุมผลิตภัณฑ์ยาสูบ พ.ศ. 2560 หมวดที่5 การคุ้มครองสุขภาพของผู้ไม่สูบบุหรี่มาตรา44 สภาพและลักษณะเขตสูบบุหรี่ วรรค2 ไม่อยู่ในบริเวณทางเข้า/ออกของสถานที่/ยานพาหนะ หรือในบริเวณอื่นใดอันเปิดเผยเห็นได้ชัด (จัดให้มีที่สูบบุหรี่ิยู่ใกล้บริเวณประตูทางเข้าหอพักชั้นในในระยะต่ำกว่า5 เมตรรวมถึงอยู่ในบริเวณโถงพักคอย ห้องหรือสถานที่สำหรับใช้ประโยชน์ร่วมกันและทางเดินภายในอาคารโรงเรือนหรือสิ่งปลูกสร้างของ (2) ห้องเช่า หอพัก แมนชั่น อพาร์ตเมนต์ คอร์ท หรือสถานที่พักตากอากาศในลักษณะเดียวกัน บทกำหนดโทษ มาตรา 67-70 2. ผู้ดำเนินการผู้ใดไม่จัดให้เขตปลอดบุหรี่หรือเขตสูบบุหรี่มีสภาพและลักษณะตามที่กฎหมายกำหนด ปรับไม่เกิน 50,000 บาท ทั้งนี้ผู้ดำเนินการร้องทุกข์ เป็นผู้เช่าพักอาศัยที่อพาร์ตเมนต์แห่งนี้มาตั้งแต่ปี 2559 ได้ดำเนินการขอร้อง ชี้แจงด้วยวาจา หลายครั้ง และหลายปีแล้ว แต่เจ้าของอพาร์ตเมนต์กลับเพิกเฉย และไม่แก้ไข นอกจากนี้ผู้สูบส่วนใหญ่ ไม่ใช่ผู้เช่าพักอาศัยด้วยกัน หากแต่เป็นพนักงานบริษัทรับจัดการเอกสารทำงานให้บุคคลต่างด้าว ที่ทางเจ้าของอพาร์ตเมนต์ให้เช่าพื้นที่ในคูหาติดกันเป็นออฟฟิสทำงาน ทางผู้ร้องเรียนจึงขอเรียกร้องสิทธิ์ตรงนี้ เนื่องจากกังวลในปัญหาสุขภาพในระยะยาวจากพิษของควันบุหรี่มือสองอย่างหลีกเลี่ยงไม่ได้ เนื่องจากบริเวณนั้นเป็นทางเข้า-ออก และใกล้กับเครื่องซักผ้าและจุดทิ้งขยะของทางอพาร์ตเมนต์ จึงขอความช่วยเหลือมา ณ ที่นี้ ขอบคุณมากค่ะ
ถ้ามี10 ดาว ก็ให้เต็มค่ะ ขอบคุณมากนะคะ